Jannie du Toit lig sy hoed vir Brel | Netwerk24
Jannie du Toit lig sy hoed vir Brel
13 Junie 2017 18:00
Chanie Jonker, Jannie du Toit en Susan Mouton in Bonjour, Monsieur Brel.Die sanger Jannie du Toit sit weer sy Brel-hoed op met Bonjour, Monsieur Brel wat van 4 tot 16 Julie in die Theatre on the Square in Sandton aangebied word.Saam met Du Toit op die verhoog is Susan Mouton (tjello) en Chanie Jonker (klavier en trekklavier), met die Belgiese sanger Jacques Brel wat in vier tale besing word: Frans, Nederlands, Engels en Afrikaans. Die program sluit gewilde liedjies soos “Amsterdam”, “Marieke”, “Madeleine”, “The Old Folks” en “Ne me quitte pas” in. Met Bonjour, Monsieur Brel wat al by verskeie plekke in Suid-Afrika te siene was en wat ook ’n vinnige draai by Innibos maak, is daar die heerlike vooruitsig dat dit later vanjaar ook na Nederland reis.* Vertonings in Sandton is van 4 tot 16 Julie Dinsdae tot Saterdae om 20:15, met nog ’n vertoning om 18:00 op Saterdae en Sondae om 16:00. Van 7 tot 9 Julie is daar nie vertonings nie. Kaartjies kos R140. * Die vertoning by Innibos is op 7 Julie om 14:00 by die Lowveld High School om 14:00. Kaartjies kos R132. Vir albei konserte kan daar by Computicket bespreek word. Meer Stories
Bring middag deur met Eugène Marais in Pretoria
Goeie kos, wyn en musiek
Suid-Koreaan wen internasionale klavierkompetisie